Svelvik kirke

Svelvik kirke er en langkirke fra 1859 i Svelvik i Drammen kommune i Buskerud fylke. Kirken ble tegnet av Wilhelm Hanstein, med Christian H. Grosch som konsulent. Kirken har rundbuede (romanske) vindusåpninger, men for øvrig er uttrykket mer orientert mot nygotikken. I stedet for altertavle har kirken glassmalerier i korveggen fra 1917. De ble tegnet av Sverre Pettersen og utført av Finn Hansen. Kirken ble omfattende restaurert i 1952. Den fikk nytt orgel (Ryde og Berg) i 2011. Den første kirken på stedet, Strømm kirke, var en romansk steinkirke, som hadde rektangulært skip og smalere, rektangulært kor. Strømm kirke ble revet i 1856. Noe av steinen ble brukt som grunnmur for den nye kirken. Dagens kirke ble bygd på samme sted som middelalderkirken, men den gamle kirkens østvegg lå noen meter lenger øst enn østveggen i dagens kirke. Dagens kirke har inngang i øst, ut mot Svelvikstrømmen, mens den gamle kirken hadde inngang i vest og alter i øst. Referanser Eksterne lenker (no) «Svelvik kirke». Kirkesøk. Den norske kirke. (no) «Svelvik kirke». Kulturminnesøk. Riksantikvaren – Direktoratet for kulturminneforvaltning. Svelvik menighet